Salam. Bir sual vermək istəyirəm. Nigaha daxil olarkən qızlıq soyadımı dəyişmək istəmirəm. Onun ilə birlikdə həyat yoldaşımın soyadından daşıya bilərəmmi?
Nikahın qeydə alınması zamanı ər-arvad öz arzuları ilə onlardan birinin soyadını özləri üçün ümumi soyad seçəyaxud onlardan hər biri nikahdan əvvəlki soyadını saxlaya və ya öz ərinin (arvadının) soyadını öz soyadı ilə birləşdirə bilər. Nikaha daxil olanların biri və ya hər ikisi qoşa soyada malik olduqda soyadların birləşdirilməsinə yol verilmir. Ər-arvaddan birinin soyadını dəyişdirməsi digərinin soyadının dəyişdirməsinə səbəb olmur. Nikah pozulduqda ər (arvad) ümumi soyadlarını saxlamaq və ya nikahdan əvvəlki soyadını bərpa etmək hüququna malikdir.